**Steluța din brad**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anină fulgul de nea pe genele tale

Cu gheață-n ferești, iarna pictează petale.

În parcuri luminițe se-aprind, zurgălăi

La sănii răsună și se întrec vioi

Cu clinchetele de clopoței din depărtări.

De mână mă prinzi, în inimi se scaldă mirări

Și prin crenguțe-argintii, ascuțite, de brad

Strălucesc globulețe și stele de jad.

Cu tandrețe îmi răspunzi la-ntrebări nerostite,

Patinăm pe Baikal, lebede fericite...

Din priviri ți-am furat o steluță și-ndat'

Am prins-o podoabă, acasă la mine în brad !